钦定古今图书集成/明伦汇编/氏族典/第411卷 > 《廖用贤尚友录》 > 杜曾
## 钦定古今图书集成/明伦汇编/氏族典/第411卷 > 《廖用贤尚友录》 > 杜曾

按《晋书杜曾传》：“曾，新野人，南中郎将蕤之从祖弟也。
骁勇绝人。永嘉之乱，荆州荒梗，故牙门将胡亢聚众
于竟陵，自号楚公，假曾竟陵太守。亢后与其党自相
猜贰，诛其骁将数十人。曾心自不安，潜谋图之，因斩
亢而并其众，自号南中郎将。时陶侃新破杜弢，乘胜
击曾，曾密开门突出其后，侃师遂败。既而围襄阳，王”
廙使将朱轨、赵诱击曾，皆为曾所杀。王敦遣周访讨
之，屡战不能克。访潜遣人缘山开道，出曾不意以袭
之，曾众溃，其将执曾降，斩之。